Spellemannprisen 1972

Spellemannprisen 1972 var den første utgaven av Spellemannprisen og ble delt ut lørdag 3. mars 1973 i Chateau Neuf i Oslo. Det ble kåret vinnere innen åtte klasser og i tillegg delt ut en spesialpris og en hederspris. 

Den første prisen som ble delt ut var en spesialpris til Jens Book-Jenssen som trodde han var til stede for å dele ut priser selv.Aftenposten 5. mars 1973, side 8: «God start for Spellemann» Komponist og arrangør Egil Monn-Iversen og musikalen Bør Børson Jr. fikk juryens hederspris for musikalen som første gang ble satt opp i 1972 på Det norske teatret. Filharmonisk Selskaps Orkester vant prisen i klassen årets seriøse plate og er senere blitt den artist som har vunnet flest priser. 

Rundt 50 plateinnspillinger var påmeldt til utdelingen. Disse ble vurdert av en jury bestående av , Svein Erik Børja, Rowland Greenberg, Stein Dag Jensen, Finn Jor,  og Magni Wentzel og med Yngvar Holm, en av initiativtakerne til prisen, som jurysekretær.

Utdelingen ble overført på både radio og TV av NRK, begge steder i opptak. Rolf Kirkvaag var programleder mens Egil Monn-Iversen ledet et orkester på 22 mann.

 Vinnere 
 Klasse Artist Tittel Årets kvinnelige artist   Kirsti Sparboe  Dager med deg Årets mannlige artist   Erik Bye  Jeg vet en vind Årets gruppe   Popol Vuh  Hosianna mantra Årets seriøse plate  Filharmonisk Selskaps Orkester med dirigent Miltiades Caridis  Verker av Fartein Valen Årets viseplate   Birgitte Grimstad  Viser av Geirr Tveitt Åpen klasse   Einar Schanke  Revyen Kjære lille Norge  Årets barneplate   Knutsen & Ludvigsen  Brunost no igjæn? Årets arrangør   Sigurd Jansen  Juryens hederspris   Egil Monn-Iversen  Musikalen Bør Børson Jr. Spesialpris   Jens Book-Jenssen 

 Nominerte 
Årets kvinnelige artist:
 Grethe Kausland - Toppopp 1
 Hege Tunaal - Olje, brød og vin
 Kirsti Sparboe - Dager med deg

Årets mannlige artist:
 Erik Bye - Jeg vet en vind
 Geirr Lystrup - Ti på taket og måltrostblues
 Lars Klevstrand - Til dere

Årets gruppe:
 Popol Vuh - Hosianna mantra
 Christiania Fusel & Blaagress - Som varmt hvetebrød i tørt gress
 Hole in the Wall - Hole in the Wall

Årets seriøse plate:
 Filharmonisk Selskaps Orkester m/Miltiades Caridis - Verker av Fartein Valen
 Eva Knardahl
 Kjell Bækkelund
 Robert Riefling

Årets viseplate:
 Birgitte Grimstad - Viser av Geirr Tveitt
 Finn Kalvik - Finn
 Ole Paus - Garman

Åpen klasse:
 Einar Schanke - Kjære lille Norge (revy)
 Frode Thingnæs
 Happy Reunion Jazz Band
 Stokstad/Jensen Trad.Band - Happy jazz

Årets barneplate:
 Knutsen & Ludvigsen - Brunost no igjæn?
 Mona og Sidsel Levin - Stian med sekken reiser ut igjen

Ukjent klasse:
 Spelemenn fra Telemark - So sulla ho mor
 Willy Andresen

 Referanser 

Eksterne lenker
 Spellemannprisens arkiv

Kategori:Spellemannprisen
Kategori:Hendelser i 1973
Kategori:Musikk i 1972
Kategori:Musikk i 1973
Kategori:1973 i Norge

en:Spellemannprisen 1972